JohanHeinsen/ENO huggingface dataset:
Viborger Samler, 1847-10-28
Som bekjendt var Michael Nathanson, for trykte Injurier mod Fæstemand Malthe, dømt ved Landsover- samt Hof= og Stadsretten til at bøde sine 3 Mark og være Censur undergiven sin Livstid. Denne Dom appellerede han til Høiesteret, som den 22de De, har kjendt bemeldte Michael Nathanson for Actors Tiltale i denne Sag fri at være, og Actionens Omkostninger at udredes af det Offentlige. Derimod ere de af Tiltalte mod Malthe og Procurator Kraft brugte fornærmelige Udladelser og Sigtelser ogsaa af Høiesteret blevne mortificerede. (Brl. Td.)J den sidste Tid bemærker man igjen store dunkle Pletter i Solskiven; de ere synlige selv med blotte Øine, naar man betjener sig af et med Røg let sværtet Glas. Disse Pletter danne 2 Rækker, hvoraf den ene, næsten i Solens Midtpunkt, bestaaer af 3 dunkle Pletter af Orions Størrelse og næsten indtager en Femtedeel af Skivens Gjennemsnit. Den anden Række viser sig i den øverste Deel og er rettet mod Vest.
Viborger Samler, 1847-10-28
J en "Opfordring i Dannevirke af Advocat Blaun feldt i Flensborg hedder det: Efter Forlydende gjør Agent Renck i Neumünster sig megen Umage for at formaae Jyderne til ikke at anbefale eller tegne Actier til den Flensborg=Husum=Tønningske Jernbane, under det Paaskud, at denne vilde være til Danmarks Ruin og at kun en Langbane fra Jylland over Rendsborg til Hamborg kan befordre Landets Gavn. Den samme Mand skrev 1840 til Christian Hansen jun. Efter Principet og mine bekjendte Grundsætninger betragter jeg enhver Jernbane, som udgaaer fra Hamborg, som et Banesaar for vor Handel, den maa gaae fra indenlandske til indenlandske Havne. Saaledes skrev Agent Renck 1840, og nu Er hans Anskuelse om Halvøens Fordele forandret til det modsatte, Det er der ingen Grund til at antage, da den er altfor rigtig og indlysende til at en saa klog Mand som Agent Renck skulde tvivle derom, saalænge han seer paa det Hele og Almindelige. Men en Mand med en saa stor Bedrivt maa ogsaa see paa sit Eget. Siden den Tid har Jylland forlangt en Jernbane. Om nu denne Jernbane blev ført saaledes, at Hr. Renck kunde faae sine Fabrikater dirette førte op i Jylland, hvem vilde saa fortænke ham i at han ønskede det? Derfor I Jyder, Fyenboere og Sjællændere og Alle, som kalde Eder Danske, lader Eder ikke forføre, men betænker vort og Eders fælles Vel og handler derefter, Aalborg, den 26de Octbr. Jgaar Eftermiddags Kl. 3 3/2 allarmeredes Byen ved Brandtrømme, idet Jldløs var udbrudt i et Tørvehuus hos Naalemager Fagernes i Slotsgaden og der tillige anrettede adskillig Skade, men heldigviis ved hurtig Dæmpning forhindredes fra videre Udbredelse. (Aalb. Av.)
Viborger Samler, 1847-10-28
Udnævnelser og Entledigelser. Under 21de d. M. har Hs. Majestæt i Naade og med Pension entlediget Told- og Consumtionscasserer i Saxkjøbing, Kammerassessor F. A. Lund. Under f. D. har Hs. Maj. allern. beskikket hidtilværende Capellan pro persona for Fruering og Vitved Menigheder i Aarhuus Stift, A. J. Secher, til personel Capellan paa eget An= og Tilsvar hos Sognepræsten for Braband og Kasted Menigheder i samme Stift, J. C. Hahn. Under f. D. har Hs. Maj. allern. beskikket Told- og Consumtionskasserer i Thisted M. J. Winchell til Told- og Consumtionskasserer i Kallundborg mod at han stiller befalet Sikkerhed for Oppebørsen, og Told- og Consumtionsunderbetjent i Randers G. Schack til Told- og Consumtions-Controlleur i Nykjøbing paa Morsøe. Under 22de d. M. har Hs. Maj. allern, beskikket Fuldmægtig i det kgl. danske Cancellies 4de Departement, Auditeur i Armeen C. M. Weis, til Departementssecretair og Contoirchef i Collegiets 1ste Departement. Under f. D. har Hs. Majestæt allern, beskikket Pastor S. F. Koch paa Halligen Hooge til Præst i Leetzen i Segeberg Provsti. Under f. De har Hs. Maj. i Naade og med Pension, fra 1ste Januar 1848, af at regne, entlediget Raadmand i Kbhvn. Justitsraad RiisLowson samt derhos allern, udnævnt ham til Etatsraad med Rang i 3die Classe Nr. 9 efter Rangforordningen. - Under 23de d. M. har Hs. Maj. allern, beskikket Mag. artium J.L. Ussing til extraordinair Docent ved Kbhvns Universitet som Lector i den græske og romerske Philologi og Archæologi,
Viborger Samler, 1847-10-28
Ledige Embeder. Linaa og Dallerup Sognekald i Aarhuus Stift; gl. Angivelse 345 Rd. - Henne og Lønne Sognekald i Ribe Stift; gl. Angivelse 215 Rd. - Embedet som Sognepræst for Mei rup Menighed og første Lærer ved Borgerskolen i Holstebroe i Ribe Stift; gl. Angivelse 236 Rd. - Fjaltring og Trans Sognekald i Ribe Stift; gl. Angivelse 180 Rd. – Lintrup og Hierting Sognekald i Ribe Stift; gl. Angivelse 250 Rd. -
Viborger Samler, 1847-10-28
Stubbekjøbing og Maglebrænde Sognekald paa Falster, ny Ansættelse 300 Rbd. – En Procurator-Bestilling ved Underretterne i Sjællands Stift, med Forpligtelse til at tage Bopæl i Kjøge. (Alle opslaaede vacante den 19de October.)
Viborger Samler, 1847-10-28
Frederikshavn Sognekald i Aalborg Stift; gl. Angivelse 133, Ro. 2 Mk. Det bemærkes, at den den forrige Sognepræst ved allerhøieste Resolution af 28de Januar 1843 tillagte Godtgjørelse af 100 Rbd. for den Afgang, han leed i sine Jndtægter ved Øen Hirtsholmens Oprettelse til et eget Sognekald, for Fremtiden bortfalder. (Opslaaet vacant den 22de Octbr). Posterpediteur-Embedet i Wandsbeck. Aarlig Gage 400 Rbd., 10 pCt. af de Jntrader, som maatte overstige 1130 Rbd.; til Contoirhold 20 Rbd. Caution 900 Rbd., som bliver at stille paa anordningsmæssig Maade. Embedet tiltrædes den 1ste Januar 1848. – Secretair-Embedet under den administrerende Direction for Kjøbenhavns Fattigvæsen. Jfølge allerhøieste Rescript af 28de Marts 1845 bliver Embedet at besætte af Directionen, dog at dens Valg bliver at approbere af den samlede Communalbestyrelse, hvorhos Udnævnelsen clausuleres der den, at den Paagjældende forbliver i Besiddelse af Embedet, saalænge det ikke fra den samlede Communalbestyrelses Side findes, at Directionen har grundet Anledning til at fordre ham entlediget, om hvilken Entledigelse dog det Fornødne 3 Maaneder forud maa tilkjendegives den Vedkommende. Gagen er 1000 Rbd. aarlig, dog at Vedkommende, naar han i 8 Aar har tjent beviisligen til Directionens Tilfredshed, vil kunne forvente et Tillæg af 200 Rbd. aarlig. Den Udnævnte er pligtig til, ved Jndtrædelse i Ægteskab, at sikkre sin eventuelle Enke en Pension, lig den, der er fastsat for Kongelige Embedsmænd. Ansøgninger om dette Embede indleveres til Directionen inden 4 Uger fra den 10de d. M. at regne.
Viborger Samler, 1847-10-28
Handels= og Skibs=Efterretninger. Londoner-Kornmarkedet, den 22de Octbr. Tilførslerne af Korn og Meel vare i denne Uge ubetydelige saavel fra Jnd landet som Udlandet. For den fra Mandagsmarkedet levnede engl. Hvede kunde Mandagspriserne ikke betinges. Værdien af fremmed Hvede er uforandret; men Omsætningen er meget ubetydelig. Byg og Erter vanskelige at sælge.
Viborger Samler, 1847-10-28
Gaarden Frederikshøi i Svenstrup Sogn, 1 1/2 Miil fra Aalborg, paa 13 Tdr. 6 Skpr. Hartkorn, med 304 Tdr. Land Ager, Eng og Hede, er med dens Avl og Besætning af 48 Køer, 10 Heste &c. og Jnventar, af Hr. Bernhard Ree af Aalborg solgt til Hr. R. Westenholz af Hamborg for 25,000 Rbd. Sælgeren kjøbte Eiendommen i Januar 1846 for circa 14,000 Rbd., men med liden Besætning, og den betydelige Deel af Heden er siden bleven deels opdyrket, deels forberedt til Cultur. – Endvidere er i disse Dage en Gaard i Freilev, paa c. 5 Tdr. Hartkorn, 1 1/4 fra Aalborg, som i Foraaret afkjøbtes Restrup Hovedgaard med Besætning for 2000 Rbd. af den tidligere Fæster, Hr. Frants Nielsen, solgt uden Avl eller Besætning, at tiltræde til 1ste Mai næste Aar, til Proprietair P. Bondrup til Lovisendal her i Nærheden for 4156 Rbd. Ligeledes er en af de tidligere Restrup Bøndergaarde i Tostrup solgt i disse Dage mod en Afstaaelse af 400 Rbd. og en Aftægt, der kommer lig med c. 100 Rbd. aarligt, til Medforpagteren, af Binderup Mølle. (Aalb. Av.)
Viborger Samler, 1847-10-28
Jfølge "Berl. Tid. er ved Hjælp af en i Aggerkanalen henlagt Redningsbaad, som af Foreningen for Søfartens Fremme er skjænket til Generaltoldkammer- og Commerce-Collegiet, blevet reddet 4 Mand fra et ved Jndseilingen til Kanalen strandet Skib. De Skibbrudnes Redning blev udført under Stormen den 27de f. M. og var forbunden med megen Anstrængelse samt vilde formeentlig ikke have været udførlig med noget andet af de i Kanalen værende Fartøier, Fisker= eller Lodsbaade, saa at det reddede Mandskab efter al Sandsynlighed vilde have tilsat Livet, saafremt Redningsbaaden ikke havde været tilstede.
Viborger Samler, 1847-10-28
Aarhuus, den 25de October. En ung, her hjemmehørende Sømand, der havde gjort Jordomseilingsreisen med Corvetten "Galathea", kuldseilede igaar herudenfor paa en lille Lysttour, og druknede. (Aarh. Av.)
Viborger Samler, 1847-10-28
Reisende med Dampskibet "Chr. VIII." fra Kallundborg, til Aarhuus, den 25de October: Kjøbmand Faurschou, Procurator Petersen, Dr. Andrup Hr. Larsen med Datter, Jfr. Petersen, Capt. v. Dinesen, Mad. Fischer, Hr. Scheibel. – (Det haarde Veir i Søndags havde foraarsaget, at Dampskibet ikke kom til Aarhuus for i Mandags Formiddags).Med Samme fra Aarhuus til Kallundborg, den 25de De. Dhrr. Malling og Bache, Kammerherre Krieger, Forvalter Møller og Pastor Jørgensen.
Viborger Samler, 1847-10-28
Med Dampskibet "Jris" fra Kjøbenhavn til Aarhuus, den 24de October: Pastor Haar, Urtekræmmer Faber, Frøken Prahl, Auditeur, Dahlerup, Kammerj. Lieuten. v. Krieger, Proprietair Lange, Fru Boesen med Datter, Pastor Hertel, Frøken Holck, Jfrne Seiersen, Wæver, Hansen, Tønder og Søborg, Maler Suhr, Hr. Axelsen, Mad. Davidsen, Kbm. Larsen, Hr. Krohn, Musiklærer Jung, Garver Weisner, Handskem. Møller, Jfr. Møller, Student Hørbro, Hr. Glavind, Mad. Schwartz, Gaardm. Westergaard, Skpr. Hermannsen, Garver Nørgaard, Farver Schuberth. Jalt 52 Passagerer. – ( Jris havde havt et meget haardt Veir paa Reisen hertil. Det kom desaarsag først Søndag Morgen Kl. 6).Med Samme fra Aarhuus til Kjøbenhavn, den 25de ds.
Viborger Samler, 1847-10-28
Fru Generalinde Haffner og Fru Dinesen med Familie og Domestiquer (10 Personer), Kammerh. Hoppe, Baron Adeler, Lieuten. v. Bauditz, Fabr. Dinesen, Proprietair Neess, Architect Leth, Kbm. Gottlieb, Pastor Torsleff med Familie, Jfr. Sick, Handelsbr. Heldt, Hr. Jacobsen med Kone, Dhrr. Busch og Søgaard, Jfrne Hald, Gorm, Schmidt, Nobel og Petersen, Hr. Beisenherz med Kone, Handelsbr. Christensen, Skræderm. Berthelsen, Dhrr. Schou, Olsen og Salling, samt endeel Dækspassagerer. Jalt 52 Passagerer. – Fra forrige Reise endvidere. Capt. Leth, Jnspecteur Carlsen, Fuldmægtig Stilling, Cand. Blicher, Jngerslew og Lauritzen.
Viborger Samler, 1847-10-28
Døde. Kjøbenhavn: Enke efter Grosserer Zinn MikkelineArnoldine, f. Skibsted, 64 Aar; Ottilie Beck, 14 Aar, Datter af Jnspecteuren for Hs. Majestæts partic. zool. Museum, Kammerraad, Ridder H. Beck; Conventualinde i Gisselfeldts adelige Frøkenkloster, Frøken Johanne Marie v. Voigt; Helene, Maria Nøsted, 58 Aar; Edvard Chr. Theodor Torp, 21 Aar. Helsingøer; Forhenværende Havnefoged Wodskows Enke, Christine Wodskow, 20 Aar. - Ørsted Præstegaard: Confistorialraad, Sognepræst J. A. Hviid, 87 Aar. - Bjergby Skole, Skolelærer og Kirkesanger Christen Larsen Lund, 30 Aar. - Ra Marie Nielsen, f. Madsdatter, 83 Aar.
Viborger Samler, 1847-10-30
Kongelig allernaadigst privilegeret. 75 Aarg. Stift Tidende. Vivor Forsendes med Brevposten i Danmark og Hertugdømmerne. Løverdagen den 30te October 1847. Denne Tidendes udenlandske Artikel redigeres af Adjunct Neis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-10-30
Nyeste Postefterretninger. Storbritannien og Jrland. London, d. 22de Octbr. J selve London har en ny Association dannet sig, som kalder sig Britisk-Anti-Hall-Church Association. Jblandt Medlemmerne, som igaar afholdt en Forsamling i London-Tavern, var, foruden en Mængde dissenterende Geistlige, den radicale Oberst Tompson. Denne Forbindelse er rettet imod den herskende Statskirke. Det skal i denne Forsamling være bleven oplyst, at Statskirkens Jndtægter beløbe sig til 10 a 11 Mill. Lstl. om Aaret.
Viborger Samler, 1847-10-30
Efter Beretninger fra Malta var Jbrahim Pascha pludselig ankommen til denne Øe. Hans Sundhedstilstand, skal, efter hans franske Læges Raad, have gjort en Søreise nødvendig, og man vil vide, at Jbrahim Pascha vil efter nogle Dages Ophold paa Øen vende over Neapel tilbage til Alexandrien.
Viborger Samler, 1847-10-30
Ostindien. Regjeringen i Lahore er nu ganske i den Englænderne hengivne Vezir Tetsch Singhs Hænder. Det er høist rimeligt, at Veziren, en erklæret Modstander af den rænkefulde Ranih, vil lægge alle mulige Hindringer, iveien for en Udsoning imellem Briterne og MaharadschaDellip. Den itide opdagede Sammensværgelse har vakt Englændernes Forsigtighed; de britiske Tropper i Lahore under Sir John Littler ere slagfældige.
Viborger Samler, 1847-10-30
J Sind var det Rygte i Omløb, at Sir Charles Napier skulde overtage Commandoen over den brito-indiske Hær istedetfor Lord Gough. Generalgouverneur Lord Hardinge stod i Begreb med at begive sig til Aud forat afslutte med Kongen eller Regenten sammesteds en Overeenskomst, ifølge hvilken Regenten skulde aftræde sit skjønne Land til det ostindiske Compagnie imod Udbetalingen af en aarlig Pension. – J Nizams Stater vedvare Finantsforlegenheder og Uordener.
Viborger Samler, 1847-10-30
Frankerig. Novell. de Mars, melder fra Neapel(den 15de Octbr.) nye Henrettelser, og anfører endog Navnene paa de skudte Jndivider, der alle segnede til Jorden under Udraabene af: "Jtalien leve; Friheden leve National meddeler fra Galizien Efterretninger om nye Forfølgelser imod de polske Adelsmænd, som paadrage sig Regjeringens Mistanke.
Viborger Samler, 1847-10-30
Paris, den 23de Decbr. La Presse stadfæster Efterretningen om, at Regjeringen tilsigter at formaae Frankerigs Bank til at deeltage i det store Laan. Men paa den anden Side forsikkres der ogsaa, at denne Forholdsregel har fundet Modsigelse, og at endog Bankens Gouverneur, d'Argout, er fremtraadt med den Jndvending, at hiin Operation var imod Bankens Statut, og at den ikke kunde udføres, uden at formindske paa en truende Maade Bankens disponible Capital. Det er desaarsag foreslaaet at anmode Regjeringen om at auctorisere en Forhøielse af Bankapitalen, for saaledes at sætte Banken istand til at kunne deeltage i Laanet, uden at angribe den til at møde indtrædende Eventualiteter fornødne Capital. Der opkastes i den Anledning det Spørgsmaal, om Banken kan antage denne Auctorisation og gjøre Brug af samme uden Medvirkning af den lovgivende Auctoritet – Kamrene. I dette Tilfælde vil Auctorisationen komme for sildig. Jøvrigt udgjorde allerede i Aaret 1806 Bankens Capital 90 Mill. Fred, da Forretningernes Omfang ingenlunde havde sammes nuværende Udstrækning; senere nedsattes den til 68 Mill. Fres.
Viborger Samler, 1847-10-30
Prindsen af Jonville er den 18de paa Krigsdamperen, Titan afseilet fra de hieriske Øer, man mener, til Civita Vecchia.
Viborger Samler, 1847-10-30
Spanien. De nyeste Efterretninger fra Spaniens Hovedstad omtale den stedfundne Udsoning imellem Dronningen og hendes Gemal.
Viborger Samler, 1847-10-30
Jtalien. Augsb. Allg. Zeit. melder fra Lucca (den 14de Octbr.), at Storhertug Leopold den Anden, Hersker over Lucca og Toscana, har med sin Gemalinde holdt sit høitidelige Jndtog i Staden Lucca, hvis Befolkning jublende modtog den nye Hersker. Om Aftenen var Byen illumineret.
Viborger Samler, 1847-10-30
Tyrkiet. Eng. Journaler meddeler Efterretninger fra Constantinopel af 7de Octbr. Nye Underhandlinger ere aabnede imellem Grækenland og Rusland angaaende Bilæggelsen af den græsk tyrkiske Differents. Man tvivler ikke om, at Ruslands Mægling vil have et gunstigt Resultat; men denne Mægling vil dog have til Basis det tyrkiske Hofs Ultimatum.
Viborger Samler, 1847-10-30
Rusland og Polen. St. Petersb. Tidende melder under 18de Octbr.: "J dette Øieblik er den sikkre Efterretning indløben, at Cholera den 30te Septbr. er udbrudt i Moskau.
Viborger Samler, 1847-10-30
Over Warschau haves, melder Allg. Zeit., den Efterretning, at Cholera ikke kræver mange Offre i Moskau.
Viborger Samler, 1847-10-30
Schweiz. Bern, den 20de Octbr. J Morges Kl. 9 oplæstes i Landdagen det af Gesandt Kern fra Thur gau affattede Udkast til en Proclamation til de 7 Sonderbundscantoner. Zürich forsvarede Proclamationen. Derefter toge Luzern, Uri, Schwyz og Unterwalden Ordet imod Hensigtsmæssigheden af denne Proclamation, og opkastede Tvivl om Forbundscommissairerne vilde modtages af Sonderbundscantonerne. Glarus stemte for Proclamationen. Til Alles Forundring yttrede Sønderbundsstaten Zug sig for Proclamationens Udstedelse m.m., og tilsikkrede Forbundsdagens Repræsentanter en venskabelig Modtagelse i Jug. Discussionen udviklede sig med Rolighed og Værdighed, og det syntes isandhed, som om den gamle Schweizer aand, der i Middelalderen udrettede saa overordentlige Ting, atter vilde besjæle Folkets Styrere. Da erholdt Forbundspræsidenten Ochsenbein en Depesche fra Luzern om at Forbundsoberst Kurz, der i denne Stad skal modtage Forbundets Effecter, var udviist ifølge Politiets Befaling. Luzerns Gesandt vidste ikke paa anden Maade at forsvare denne Act, end ved at fremsætte den Formening, at Folket var blevet forbittret over, fordi man ved Nattetid og saaat sige paa tyvagtig Maade havde villet føre hine Effecter bort. Derimod erindrede Ochsenhein, som øverste Militairchef, at det af Luzerns Gesandt Fremførte indeholdt en grov Usandhed, og hvad Udtrykket tyvagtig angik, saa kunde et saadant Udtryk kun komme fra en Luzerner. Den forbittrede Stemning tiltog, da Meldinger indløb om Sønderbunds truende Holdning paa flere Grændse puncter. Proclamation og Jnstruction antoges med de bekjendte 122/5 Stemmer. Baselstad, Zug og Neuenburg afgave ikke deres Stemmer; ogsaa de 6 Sønderbundscantoner deeltoge ikke i Voteringen. Da nye truende Meldinger indløb, stillede Forbundspræsidenten det Andragende at udtale Forbundsbevæbningen og indkalde Generalstaben. Dette Andragende antoges med den af Aargaustillede Tillægsclausul, at ogsaa Forbundskrigsraadet skulde sættes i Virksomhed, med 123/5 Stemmer. J Morgen discuteres der over Zugs Forslag om at lade Jesuiterspørgsmaalet falde, hvorimod Zug, naar dette Forslag antages, vil udtræde af Sønderbund. Ogsaa Valget af en Over anfører vil blive indledet.
Viborger Samler, 1847-10-30
Keiserdømmet Østerrig. En Wienercorrespondent tilmelder under 17de Octbr. Redact for Allg. Zeit. "Den af en af Deres herværende Correspondenter meddelte Efterretning om, at der allerede den 7de d. M. var indtruffet her et mærkeligt Choleratilfælde, synes at være ubegrundet; thi hiint i Sygehuset forekomne Tilfælde var ikke den egentlige asiatiske, men den sædvanlige sporadiske Cholera, saaledes som samme har viist sig, og endnu vil vise sig i ethvert Aar. Vi haabe at blive forskaanede fordenne slemme Gjæst. - De nyeste Breve fra Odessa melde ligeledes, at intet Choleratilfælde have viist sig der. Uheld paa Jernbaner, Køln Minden. Minden, den 17de Octbr. J Middags fandt et Uheld Sted i den herværende Banegaard. Det fra Køln ankomne Banetog førte med sig flere Varer, hvoriblandt et ikke ubetydeligt Parti Fade og Oxehoveder med Viin, hvis Bestemmelsested var Berlin. Bancofficianterne havde placeret med disse Vareartikler læssede Vogne paa den hannoverske Banelinie, og det netop paa en Tid, da Toget fra Hannover maatte ankomme, og da det endog skal have været telegrapheret. Locomotivet føer ind i Banegaarden, stødte paa Godsvognene og knuste disse i det første Stød, ligesom og de med Viin og andre Spirituosa fyldte Fade. Tilbagevirkningen paa de til Locomotivet hørende Vogne var frygtelig, Ruder knustes; Døre sprængtes; Passagerer, tørnede saaledes imod hverandre, at Tænderne i Munden, stødtes ud paa dem; flere stege blodige ud af Vognene og bleve som Patienter førte ind i Staden.
Viborger Samler, 1847-10-30
En Armenier, ved Navn Erivanzow, har forelaget meget heldige Choleracure i Astrachan, men som ere en fand Parodi paa Maadeholds-Foreningerne; thi i Hovedsagen curerede han de Syge ved en Malurts- og Kalmusliqueur til indvendigt Brug, gav dem Grog imod Tørsten og lod dem indgnide Arme og Fødder med Sennopsbrændeviin mod Krampe. Jenny Lind, der nu skal eie en contant Formue paa 400,000 Rd. Rigsg. (200,000 Rbd.), ventes i Slutningen af denne Maaned til Stockholm.
Viborger Samler, 1847-10-30
Den 12te f. M. steg Luftskipperen Ledet tilveirs fra St. Petersborg, og er siden sporløs forsvunden. Ballonen med Gondolen har man fundet i Ladogasøen; men Faldskjærmen og Luftskipperen selv havde man indtil 5te ds. forgiæves eftersporet.
Viborger Samler, 1847-10-30
Jndenlandske Efterretninger. Den 25de De forlode D. D. M. M. Kongen og Dronningen Fredensborg. Hs. Majestæt har under sit Ophold sammesteds glædet sig ved en uafbrudt Helbred, og befundet sig i bedste Velgaaende.
Viborger Samler, 1847-10-30
Fuldstændig juridisk Embedsexamen. Mandagen den 25de Octbr.: C. L. A. v. Benzon og M. G. P. Repholtz, Laudabilis. Der har i den sidste Tid i Odense viist sig en særegen Art Halsbetændelse, som blandt Børn og unge Mennesker har krævet mange Offere. Districtslægen Hr. Helweg har i denne Anledning udstedt en offentlig Bekjendtgjørelse, hvori det bl. A. hedder: "De Tilfælde, hvormed denne Sygdom begynder, ere ofte meget milde og tilsyneladende betydelige. Patienten klager over Ondt i Halsen, har nogen Vanskelighed ved Synkningen, Mælet er noget dæmpet og tykt, og Kjertlerne udvendigt paa Halsen gjerne svuldne og ømme. Naar man da seer Patienten i Halsen, bemærkes Svælgets indvendige Dele svulne og røde og overtrukne i større eller mindre Udstrækning. med en guulagtig Hinde. Paa dette Punct kan Sygdommen forblive staaende i flere Dage, indtil der pludseligt indtræder en Betændelse i Luftrøret, som da meget snart gjør Ende paa Patientens Liv. Jeg har anseet det for min Pligt offentlig at henlede Opmærksomheden paa venne Sygdoms farlige og underfundige Natur, for at man uopholdeligen, naar den bemærkes, kan søge Lægehjælp."
Viborger Samler, 1847-10-30
For nogen Tid siden skal en velklædt Person henimod Aften være kommen ind til Gaardmand Rasmus Jensen paa Framlev Mark i Nærheden af Skanderborg, hvor han gav sig ud for en reisende Kjøbmand, idet han bemærkede, at hans Karl og Dreng, der vare kjørende, strax kom efter. Jdet han utaalmodigt ventende, bad om Lys, fortalte han, at han endnu samme Aften skulde have et Penge brev paa Posthuset i Skanderborg. Han aftæller nu i Mandens Nærværelse et Par hundrede Rigsdaler og pakker dem i Papir, men da de fyldte for meget, beder han Rasmus Jensen, hvis det er ham muligt, at levere ham for disse, to hundrededaler=Sedler. Den troskyldiggjorte Mand, som herpaa svarer, at han kun eier en eneste Hundrede daler-Seddel, anmodes nu om at hente denne. Da han kom tilbage med den og flyede den fra sig, erholdt han det nu forseiglede Brev, med den bemærkning, at han (Rasmus Jensen) kunde beholde Brevet med de 200 Rbd., indtil han (Kjøbmanden), der vilde gaae over til en navngiven, i Nærheden boende, Mand, for at faae endnu en Hundrededaler=Seddel, var vendt tilbage. Qvasi Kjøbmanden gik, og Rasmus Jensen gjemmer sit Brev. Da han imidlertid udeblev længe over den aftalte Tid, aabner Rasmus Jensen omsider Brevet og finder – lutter gamle Aviser istedetfor de 200 Rigsbankdaler. En Person der, efter Hr. Justitsraad Blichfeldts offentliggjorte Stikbrev, forleden blev arresteret paa Aarhuus Marked, (Veile Av.)er muligen Gierningsmanden.
Viborger Samler, 1847-10-30
For nogle Dage siden skal en ligeledes velklædt Person være kommen ind i Aldrup Mølle, hvor han fortalte, at han hvert Øieblik ventede en Flok fede Sviin, der skulde komme forbi Møllen, og kjøbte i saa Henseende af Mølleren en Tønde Byg, som han lader strøe om i Gaarden til de forventede Sviin. Men da disse udeblev længe, blev han utaalmodig og sagde, at han var bange for, at der var hændet hans Sviin et eller andet Uheld. Han bad derfor om at laane en Hest, for at ride tilbage efter dem. Den godhjertede Møller, laante ham denne uden Betænkning - men hverken Mand, Sviin eller Hest lod sig see. Bygget, der var omstrøet i Gaarden, skal Møllerens Sviin have gottet sig ved, skjøndt det ikke var betalt. Formodentlig er den samme, ovenfor omtalte, i Aarhuus arresterede, Person, ogsaa Ophavsmand til dette Bedrageri. (S. Bl.)